It-tenur magħruf Cliff Zammit Stevens irnexxilu jbiddel esperjenza negattiva f'waħda pożittiva billi waqqaf il-Fondazzjoni Marcy. Fondazzjoni ddedikata għall-mamá tiegħu, li kienet vittma ta' vjolenza domestika u li ħallietna f'Novembru tal-2017. Cliff jgħid li l-mamà tiegħu tfisser kollox għalih u ħass li ried jagħmel xi ħaġa li mhux biss jonora l-memorja tagħha imma li biha jgħin lil ħaddieħor. Wara s-suċċess tal-interpretazzjoni tal-kanzunetta XEMX flimkien ma' Ira Losco. Qiegħdin ngħixu f'dinja fejn kulħadd jipprova jkun l-aħjar, jaħdem l-aktar u jżomm b'saħħtu. Li nwaqqaf din il-fondazzjoni inkredibbli, li nispera li tagħmel differenza fis-soċjetà tagħna, kienet l-akbar sfida tiegħi. Jien uman, li bħal ħafna vittmi oħrajn, għaddejt minn ħafna esperjenzi diffiċli, u kienu proprju dawk l-esperjenzi li wassluni għall-persuna li jien illum. Nispera li din il-fondazzjoni tispira lil kull min għaddej minn sitwazzjonijiet simili biex ikissru s-silenzju u jfittxu l-għajnuna meħtieġa. L-għan tal-Fondazzjoni Marcy hu li tkompli tqajjem kuxjenza dwar ħames pilastri prinċipali li huma l-vjolenza domestika, l-abbuż tad-droga, is-saħħa mentali, l-HIV u l-abbuż fuq it-tfal u se tkun qed tniedi pilastru minnhom fis-sena fil-ħames snin li ġejjin. Il-fondazzjoni hi bbażata fuq il-valuri tal-onestà u tjubija u se tkun qed twassal il-messaġġ b'mod l-aktar miftuħ, kif wara kollox kienet il-mamà tiegħi – persuna onestà, twajba u moħħha miftuħ. Għalissa din l-Fondazzjoni qed tiffunzjona permezz ta' sit elettroniku li tipprovdi tagħrif u fatti. Kollha għandhom l-istess importanza u sensittività. Huma kollha kwistjonijiet li jew għaddejt minnhom jien stess jew li nies qrib tiegħi għaddejjin minnhom allura naf sew l-istigma u mistħija li wieħed iġorr b'konsegwenza ta' dan. XEMX kienet waħda mill-kanzunetti favuriti tal-mamà u allura ħassejt li kienet adattata biex niddedikaha għaliha. Il-lirika hi b'saħħitha ħafna u titrasmetti pożittivitá u kuraġġ, li jagħmlu din il-kanzunetta l-għażla perfetta biex ġiet iddedikata wkoll għall-Fondazzjoni Marcy. Jien, flimkien ma' Ira u Howard (il-maniġer ta' Ira) qattajna sigħat twal fl-istudjow naħdmu fuq din il-verżjoni ġdida u ninsab immeraviljat bir-reazzjoni pożittiva tal-pubbliku, kemm għall-kanzunetta u anki għall-vidjow. Jien inħoss li kulħadd għandu juża l-vuċi tiegħu biex iwassal il-messaġġ. Meta niġu għall-artisti imbagħad, ikun hemm dak il-vantaġġ li jkollok ammont akbar ta' nies li jsegwuk u allura jkollok l-opportunità li tilħaq aktar nies. Fil-każ tiegħi ridt li nonora lill-mamà billi nwaqqaf fondazzjoni li tgħin oħrajn u tqajjem kuxjenza. L-aħbar tat-tnedija nfirxet ma' ħafna u nista' ngħid li hi esperjenza sabiħa mmens li tara dak li tkun xtaqt jirnexxi. Din hi parti mill-akbar missjoni li trid twettaq il-Fondazzjoni Marcy. Meta nirrakkuntaw l-istorja tagħna, ħafna drabi niffukaw fuq il-pożittiv, is-suċċessi u nagħtu dehra ta' ħajja mimlija kuntentizza u kompluta. Min-naħa l-oħra, naħbu l-battalji li nkunu għaddejjin minnhom internament u fis-silenzju. Ħafna drabi noqgħodu lura milli ninfetħu dwarhom minħabba mistħija jew biża' għal x'se jaħsbu n-nies. Il-verità hi li kollha kemm aħna ngħaddu minnhom, kemm direttament u kif ukoll indirettament. Il-messaġġ tiegħi hu li intom biss tkunu tafu meta tkunu lesti biex tfittxu l-għajnuna. Il-mamà damet aktar minn 20 sena. Sfortunatament hi sitwazzjoni delikata ħafna, u intensiva ħafna aktar milli wieħed jaħseb. L-abbuż u l-manipulazzjoni jiġu psikoloġikament ukoll u hemm fejn titfaċċa l-akbar battalja. Ftakru li s-saħħa biex tikkumbattu l-battalja qiegħda x'imkien ġewwa fikom, intom uniċi u ħadd ma jistħoqqlu li jgħaddi minn dak li qed tgħaddu minnu. L-għajnuna qiegħda DEJJEM hemm, l-entitajiet kollha dejjem lesti biex jipprovdu l-għajnuna kollha li għandkom bżonn. Fejn hemm il-ħajja hemm it-tama'. Nipprova dejjem ngħix b'din f'moħħi. Minkejja li għaddejt minn ħafna sfidi diffiċli fil-ħajja tiegħi, m'għandix dispjaċiri u nħossni ferm kburi bil-persuna li jien illum. Permezz tal-fondazzjoni rnexxili nbiddel esperjenza negattiva f'waħda pożittiva għaliex mhux biss onorajt il-memorja tal-mamá imma se tkun qed tgħin lil dawk fil-bżonn. Dan l-artiklu deher għall-ewwel darba fir-rivista l-Gwida li toħroġ kull ġimgħa u ssibuha għall-bejgħ mill-ħwienet ewlenin.